98/49/EY: Komission päätös, tehty 28 päivänä marraskuuta 1997, Belgian esittämän scrapie-taudin hävittämisohjelman hyväksymisestä vuodeksi 1998 ja yhteisön rahoitusosuuden tason vahvistamisesta (Ainoastaan ranskan- ja hollanninkieliset tekstit ovat todistusvoimaisia)



Virallinen lehti nro L 016 , 21/01/1998 s. 0025 - 0025



KOMISSION PÄÄTÖS, tehty 28 päivänä marraskuuta 1997, Belgian esittämän scrapie-taudin hävittämisohjelman hyväksymisestä vuodeksi 1998 ja yhteisön rahoitusosuuden tason vahvistamisesta (Ainoastaan ranskan- ja hollanninkieliset tekstit ovat todistusvoimaisia) (98/49/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 24 artiklan, sekä katsoo, että neuvoston päätöksessä 90/424/ETY vahvistetaan yhteisön mahdollisuus osallistua scrapie-taudin hävittämisen ja valvonnan rahoitukseen, Belgia on kirjeellä esittänyt ohjelman scrapie-taudin hävittämiseksi, tarkastelu on osoittanut tämän ohjelman kaikkien taudin hävittämiseen liittyvien yhteisön vaatimusten mukaiseksi tiettyjen eläintautien hävittämis- ja valvontatoimiin sovellettavista yhteisön perusteista tehdyn neuvoston päätöksen 90/638/ETY (3), sellaisena kuin se on viimeksi muutettuna neuvoston direktiivillä 92/65/ETY (4), mukaisesti, tämä ohjelma on komission päätöksessä 97/681/EY (5) vahvistetussa ensisijaisessa luettelossa eläintautien hävittämis- ja valvontaohjelmista, joiden rahoitukseen yhteisö voi osallistua, yhteisön tavoitteiden saavuttamiseksi eläinten terveyden alalla laaditun ohjelman tärkeyden perusteella on aiheellista vahvistaa yhteisön rahoitusosuudeksi 50 prosenttia Belgialle aiheutuvista kustannuksista 50 000 ecun enimmäismäärään asti, yhteisön rahoitusosuus on taattava siihen asti, kunnes vahvistetut toimet on toteutettu ja kunnes viranomaiset ovat toimittaneet kaikki tarvittavat tiedot säädettyihin määräaikoihin mennessä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Belgian esittämä scrapie-taudin hävittämisohjelma 1 päivän tammikuuta ja 31 päivän joulukuuta 1998 väliseksi ajaksi. 2 artikla Belgian on saatettava 1 artiklassa tarkoitetun ohjelman täytäntöönpanemisen edellyttämät lait, asetukset ja hallinnolliset määräykset voimaan 1 päivään tammikuuta 1998 mennessä. 3 artikla 1. Yhteisön rahoitusosuudeksi vahvistetaan 50 prosenttia Belgialle aiheutuneista testauskuluista, sekä niistä kuluista, jotka aiheutuvat eläinten teurastamisesta omistajille maksettavista korvauksista, enintään 50 000 ecuun asti. 2. Yhteisön rahoitusosuuden saaminen edellyttää, että: - komissiolle toimitetaan joka kolmas kuukausi kertomus ohjelman edistymisestä sekä aiheutuneista kustannuksista, - ohjelman teknisestä täytäntöönpanosta toimitetaan loppukertomus, jonka mukana on oltava aiheutuneet kustannukset oikeaksi todistava aineisto, 1 päivään kesäkuuta 1999 mennessä, ja että yhteisön eläinlääkintälainsäädäntöä on noudatettu. 4 artikla Tämä päätös on osoitettu Belgian kuningaskunnalle. Tehty Brysselissä 28 päivänä marraskuuta 1997. Komission puolesta Franz FISCHLER Komission jäsen (1) EYVL L 224, 18.8.1990, s. 19. (2) EYVL L 168, 2.7.1994, s. 31. (3) EYVL L 347, 12.12.1990, s. 27. (4) EYVL L 268, 14.9.1992, s. 54. (5) EYVL L 286, 18.10.1997, s. 11.